Devonium
Devonium est systema stratigraphicum et periodus geologica. Divisio quarta ab infima constituit tam aerae Palaeozoicae quam aeonis Phanerozoicae. Abhinc 4 192 ± 32 centies milium annorum coepit, antecessore Silurio. Finem habuit abhinc 3 589 ± 4 centies milium annorum, successore Carbonifero, secundum scalam aevorum geologicorum Commissionis Internationalis Stratigraphicae. Devonium inceptum ex antiquissimis fossilibus Monograpti uniformis datur. In tres series dividitur, quae inferius, medium, superius appellantur. In septem stadia dividitur, quae ab infimo ad supremum Lochkovium, Pragium, Emsium, Eifelium, Givetium, Frasnium, Famennium appellantur. E nomine Devoniae appellatur, regione Angliae occidentalis, ubi strata huius periodi primum recognita sunt. Primum anno 1840 Adam Sedgwick et Rodericus Murchison nomen Anglicum Devonian system definiverunt e propositione Gulielmi Lonsdale.